Diari Oficial de la Generalitat Valenciana


Sumari del DOGV 5762, del 14-05-2008 (2008/5988)

RESOLUCIÓ de 2 de maig de 2008, de la Direcció General d'Evaluació, Innovació i Qualitat Educativa i de la Formació Professional, per la que s'establix el calendari i el procediment per a la inscripció, l'admissió i la matriculació de l'alumnat en els cicles formatius de grau superior de Formació Professional, per al curs 2008/2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/05/02/(1)/dof/vci/html**

### Dades del document

Número de DOGV
:   5762

Data del DOGV
:   14-05-2008

Secció del DOGV
:   I. DISPOSICIONS GENERALS

Número del document
:   2008/5988


Data del document
:   02-05-2008

Organisme emissor
:   Conselleria d'Educació

Tipus de document
:   Resolució

RESOLUCIÓ de 2 de maig de 2008, de la Direcció General d'Evaluació, Innovació i Qualitat Educativa i de la Formació Professional, per la que s'establix el calendari i el procediment per a la inscripció, l'admissió i la matriculació de l'alumnat en els cicles formatius de grau superior de Formació Professional, per al curs 2008/2009. [2008/5988]  
D'acord amb el que establix l'Orde de 14 de maig de 2007 (DOCV de 29 de maig), de la conselleria de Cultura, Educació i Esport, per la que es regula el procediment d'admissió de l'alumnat en els centres sostinguts amb fons públics per a cursar ensenyances de Formació Professional de Grau Superior i, en virtut de la facultat que se m'atorga en la disposició final primera de la mencionada Orde, resolc:  
Primer. Els centres publicaran les vacants existents en els centres educatius per al procés d'admissió d'alumnes fins al dia 6 de juny.  
Procés de matriculació ordinària:  
1. Presentació de la sol·licitud d'admissió als cicles formatius de grau superior  
El termini per a sol·licitar l'admissió, per al curs acadèmic 2008/2009, serà:  
Del 9 al 20 de juny, ambdós inclosos.  
L'alumnat que presente la sol·licitud d'admissió per accés directe, segons el model que figura com a annex I a l'Orde de 14 de maig de 2007 (DOCV de 29 de maig), haurà d'aportar, fins al dia 27 de juny de 2008 inclòs, les certificacions acadèmiques dels estudis acreditats per al dit accés, així com la documentació necessària per a l'aplicació dels criteris de preferència establits en el punt Quint.4 de l'Orde de 14 de maig de 2007 (DOCV de 29 de maig).  
L'alumnat que presente, la sol·licitud d'admissió per accés per mitjà de prova, segons model que figura com a annex I a l'Orde de 14 de maig de 2007 (DOCV de 29 de maig), haurà d'aportar, fins al dia 4 de juliol de 2008 inclòs, la certificació acadèmica de superació d'esta amb la qualificació obtinguda, així com la documentació necessària per a l'aplicació dels criteris de preferència.  
L'alumnat que presente la sol·licitud d'admissió per l'accés per mitjà de prova i posteriorment obtinga la titulació acadèmica que li permeta l'accés directe, haurà d'aportar obligatòriament, fins al dia 27 de juny de 2008 inclòs, les certificacions acadèmiques dels estudis acreditats per al dit accés directe, per a, en el cas d'haver realitzat i superat la corresponent prova d'accés, fer efectiva la renúncia a l'accés per prova segons s'establix en el punt 6 de la Resolució de 12 de març de 2008, de la Direcció General d'Avaluació, Innovació i Qualitat Educativa y de la Formació Professional, per la que es convoquen les proves d'accés als cicles formatius de Formació Professional. (DOCV del 27 de març)  
2. Assignació de places  
Per a l'admissió de l'alumnat, per al curs acadèmic 2008/2009, s'actuarà segons el calendari i procediment següents:  
Si el total de sol·licituds d'accés directe i per prova superada és igual o inferior al de places oferides, es farà pública la llista provisional d'admesos en el propi centre. Dita llista provisional s'exposarà en el tauler d'anuncis del centre el dia 7 de juliol de 2008.  
El dia 14 de juliol de 2008 es farà pública la llista definitiva d'admesos en cada un dels grups de reserva, una vegada estudiades les possibles reclamacions a les llistes provisionals.  
En cap cas els centres docents procediran a acumular les places d'accés directe i les places d'accés per prova per a completar grups quan existisquen vacants en algun dels dos percentatges de reserva (80% i 20% respectivament), ja que esta funció correspon a les Comissions de Coordinació.  
Si-hi ha més sol·licituds per accés directe i per accés per mitjà de prova que places oferides en els respectius percentatges de reserva, s'elaboraran dos llistats, un per cada grup, ordenats segons els criteris de prioritat i valoració establits en l'Orde de 14 de maig de 2007, abans mencionada.  
L'alumnat que en les relacions anteriors no figure com a admés, constituirà les llistes de no admesos, ordenades segons la puntuació obtinguda i tindrà, amb caràcter general, la consideració de llista d'espera.  
3. Formalització de matrícula  
Per a procedir a la matriculació, per al curs 2008/2009, s'actuarà de la manera següent:  
Primer. D'acord amb els grups autoritzats en cada centre, l'alumnat admés en cada un dels grups de reserva (accés directe i accés per prova), formalitzarà la seua matrícula fins al 29 de juliol de 2008, ambdós inclosos.  
Les vacants produïdes per l'alumnat que, estant admés, no formalitze la matrícula fins al 29 de juliol de 2008, seran cobertes per l'alumnat en llista d'espera, que es matricularà el dia 30 de juliol de 2008.  
L'alumnat del primer curs, dels cicles formatius de grau superior del propi centre, no subjecte al procés d'admissió, que en l'avaluació de la convocatòria ordinària de juny estiga, en condicions acadèmiques de promoció al segon curs o en condicions acadèmiques i per decisió de l'equip educatiu de no-promoció al segon curs, també formalitzarà la seua matrícula fins al 29 de juliol de 2008.  
L'alumnat del segon curs, dels cicles formatius de grau superior del propi centre, no subjecte al procés d'admissió, que en l'avaluació de la convocatòria extraordinària de juny no haja superat mòduls del dit curs la suma d'hores totals del qual siga major de 240 hores, també formalitzarà la seua matrícula fins al 29 de juliol.  
Els centres enviaran fins al 31 de juliol de 2008, a les corresponents direccions territorials d'Educació les dos llistes de l'alumnat matriculat, ordenades segons els criteris indicats en l'apartat quint de la mencionada Orde de 14 de maig de 2007.  
En el mateix termini i amb els mateixos criteris, seran enviades a les direccions territorials d'Educació corresponents, les relacions de sol·licituds que no hagen obtingut plaça perquè les Comissions de Coordinació procedisquen a adjudicar, abans del mes de setembre de 2008, les places que puguen quedar disponibles de les opcions sol·licitades.  
Segon. Procés de matriculació extraordinària:  
Per a poder sol·licitar l'admissió a les places que hagen quedat vacants després del procés de matriculació ordinària, els interessats podran sol·licitar la seua admissió, en els centres on existisquen tals vacants, segons el calendari següent:  
Presentació de sol·licituds:   
Del 3 al 10 de setembre de 2008 (ambdós inclosos)  
Llista provisional d'admesos:  
El 12 de setembre de 2008  
Reclamacions a la llista provisional:  
Fins al 15 de setembre de 2008  
Resolució de reclamacions i publicació de la llista definitiva d'admesos:  
El 18 de setembre de 2008  
Formalització de matrícula:  
Fins al 22 de setembre de 2008 inclòs.  
L'alumnat dels cicles formatius de grau superior del propi centre, no subjecte al procés d'admissió, que estiga afectat per la convocatòria extraordinària de setembre, formalitzarà la seua matrícula fins al 22 de setembre de 2008 inclòs.  
Els centres remetran a les direccions territorials d'Educació, fins al dia 25 de setembre de 2008, les llistes d'admesos i les llistes d'espera, separades per grups de reserva (accés directe i accés per prova).  
Les Comissions de Coordinació, una vegada finalitzats els processos d'admissió, ordinari i extraordinari, i adjudicades les places d'acord amb les opcions triades pels candidats, sumaran les vacants existents en els dos grups de reserva (per acumulació de les places reservades a l'accés directe i a l'accés per prova) i procediran a oferir a l'alumnat que encara no haja obtingut plaça la relació de centres docents i cicles formatius que disposen de vacants perquè, si ho desitgen, puguen matricular-se.  
DISPOSICIONS FINALS  
Primera  
La present Resolució produirà efectes l'endemà de la seua publicació en el Diari Oficial de la Comunitat Valenciana.  
Segona  
De conformitat amb el que disposen els articles 107,114, i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra la present resolució, que no posa fi a la via administrativa, es podrà interposar recurs d'alçada davant de la Secretària Autonòmica d'Educació en el termini d'un mes a comptar de l'endemà de la seua publicació.  
València, 2 de maig de 2008.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.


Còpia Permalink ELI